Nyt shoppingcenter i Thisted kobler kultur og shopping sammen

I Thisted kan borgerne se frem til et helt nyt indkøbs- og kulturcenter. Bygherre for J.P. Jacobsen Centret Per Overgaard afslører på torsdag centrets logo og vil i den forbindelse også fortælle om konceptet og tankerne bag centret. J.P. Jacobsen Centret er først og fremmest et shoppingcenter, men vil også give mulighed for en række kulturoplevelser baseret på den lokale digter J.P. Jacobsen "Det er efter min overbevisning første gang, at man kobler kultur og shopping så tæt sammen, og det er et udtryk for, at vi gerne vil være med til at yderligere styrke Thisteds profil i regionen og over for turister" siger Per Overgaard. Centret forventes at åbne midt i november. Inden de når så langt, er der præsentation af logoet i forhallen på Thisted Rådhus torsdag den 13. marts kl. 10.00